Den Vest-Sjællandske Avis, 1829-12-22
Videnskabernes Academie i Petersborg har den 28de Novbr. holdet et overordentlig Møde til Ære for den berømte Alexander von Humboldt, hvorved Storfyrstinde Helene, mange høie Personer og overhovedet 800 Mennesker vare tilstæde. Præsidenten Geheimeraad Uvaroff besteg Cathederet, holdt en Tale, som for det meste var henvendt til Hr. Humboldt, hvori han skildrede hans Fortienester af Videnskaberne og i Særdeleshed af den sidste Reise i Siberien. Efterat Præsidenten havde tilendebragt sin Tale, bleve Forelæsninger holdte af forskiellige af Academiets Medlemmer. Herpaa tog nu Hr. von Humboldt selv Ordet, takkede med fielden Beskedenhed forden ham beviiste Ære, meddeelte et Overblik af Resultaterne af den sidste Reise, af Naturvidenskabernes Fremskridt i Rusland, og af de videnskabelige Reiser, som i de nyere Tider ere foretagne under Regieringens Beskyttelse og paa dens Foranstaltning, og skildrede til Slutningen Vigtigheden af at magnetiske og meteorologiske Undersøgelser blive foretagne i Rusland, og i Særdeleshed af at der bliver foranstaltet Undersøgelser over det Caspiske Havs Overflade. Hans Foredrag varede en Time og Tilhørerne lyttede dertil med en spændt Forventning. Herpaa blev den Guldmedaille, som blev præget ved Academiets sidste hundreaarige Jubilæum, overleveret til Hr. von Humboldt og Diplom re til hans Ledsagere Professorerne Ehrenberg og Rose paa deres Optagelse til Academiels corresponderende Medlemmer. - Hr. Tepliakov, som var udnævnet til at anstille Undersøgelser over Oldsagerne i Varna og andre Steder ved det sorte Hav, har for nyelig indsendt fra Sizopolis til Museet i Odessa, flere Gravstene og Brudstykker af Oldsager og tillige en Mængde sieldne og velconserverede Medailler fra forskiellige Steder i Neder Møsien, Thracien og Macedonien o. s. v. Paa hans Reise fra Achiolu til Mesembria opdagede han flere Oldsager; men han kunde ikke faae Tilladelse af de Græske Primater til at tage dem med sig; men som formodentlig nok vil blive bevirket ved de Russiske Autoriteters Mellemhandling; han agter at udgive Resultaterne af sine Undersøgelser. Men det vil dog fornemmelig blive fra det befriede Grækenland, at man maae gjøre sig Haab om at erholde vigtige Efterretninger om nye Opdagelser af Oldtidens Levninger. Jmidlertid maae Jnterressen for dette Land for det første være henvendt paa dets Fremskridt i Culturen og paa Reguleringen af dets indvortes Forfatning. Præsidenten er afseilet paa Dampskibet Mercur til Napoli di Romani, hvor Regieringen forelødigen har sinde at residere, de forskiellige Ministerier have ligeledes begivet sig derhen. Den største Deel af Senatet opholder sig allerede i denne Stad og vil ufortøvet begynde paa sine Arbeider. - Præsidenten var den 11te October paa Øen Syra og blev modtaget af Folket med lydelige Glædesbeviisninger; han tog Skolevæsenet i Øiesyn, som bestyres af en Dr. Korch, og fandt hans Methode at være fortræffelig. Ved et Decret af 10de No. vember har Præsidenten befalet, at de nye Mønter skulle sættes i Omløb; en af dem kaldes Phønix og en anden Lepta. Phonixmønten er af Sølv og gielder saa meget som 100 Lepta. En Lepta er af Kobber og har den samme Værdie som en Para.